*Keresték Jézust és a templomban megállva így tanakodtak egymás között: „Mit gondoltok, lehet, hogy el sem jön az ünnepre?” (Jn 11,56)*

A templomban a szokottnál is nagyobb a tömeg és keresik Jézust. Az Ő tetteinek híre ekkorra már messze jutott, már nem csak egy az új hírek, új események közül. Gondoljuk csak meg: a kenyérszaporítás, Lázár feltámasztása, Jairus lányának feltámasztása már mind a múlt eseménye volt, hogy az ismeretlen számú névtelen gyógyultról ne is beszéljünk. E mellett a zsidó nemzetben változatlanul ott él a Messiás váradalma, sokan feltették a kérdést: csak nem Ő az? Jó volna valami bizonyosság, valami támpont erre a kérdésre is. De ha nem is kapok választ, legalább egy csodát had lássak. Sokan talán gyógyulásra, helyreállásra vártak. A várakozás, a keresés erősödött. Azt mondhatnánk, a levegőben volt, hogy valami történni fog. És tényleg történt, de nem szaladunk az események elé. Te is vársz jó történéseket? Keresd Jézust és részed lesz benne. *Vadon Gyula*